Propunere de DECIZIE A CONSILIULUI privind semnarea, în numele Uniunii Europene, a Acordului dintre Uniunea Europeană și statele membre ale acesteia și Islanda referitor la participarea Islandei la îndeplinirea în comun a angajamentelor asumate de Uniunea Europeană, de statele sale membre și de Islanda în cea de a doua perioadă de angajament a Protocolului de la Kyoto la Convenția-cadru a Națiunilor Unite asupra schimbărilor climatice /* COM/2014/0291 final - 2014/0152 (NLE) */





EXPUNERE DE MOTIVE 1. CONTEXTUL PROPUNERII Aceste propuneri se referă la decizii ale Consiliului, care urmează să fie adoptate în temeiul articolului 218 alineatele (5) și (6) din TUFE, de semnare și încheiere a acordului dintre Uniune, statele membre și Islanda în ceea ce privește participarea Islandei la îndeplinirea în comun a angajamentelor Uniunii Europene, ale statelor sale membre și ale Islandei din a doua perioadă de angajament a Protocolului de la Kyoto la Convenția-cadru a Organizației Națiunilor Unite asupra schimbărilor climatice. În decembrie 2012, la Conferința privind schimbările climatice de la Doha, cele 192 de părți la Protocolul de la Kyoto la Convenția-cadru a Organizației Națiunilor Unite asupra schimbărilor climatice (CCONUSC) au adoptat o modificare la Protocolul de la Kyoto (Modificarea de la Doha)[1]. Această „modificare de la Doha” instituie o a doua perioadă de angajament a Protocolului de la Kyoto, care începe la 1 ianuarie 2013 și se încheie la 31 decembrie 2020, și care prevede angajamente cu caracter obligatoriu din punct de vedere juridic privind reducerea emisiilor pentru părțile menționate în anexa B la acesta. Printre aceste părți se numără Uniunea, statele membre și Islanda. Articolul 4 din Protocolul de la Kyoto le permite părților să își îndeplinească angajamentele în comun. Uniunea și cele cincisprezece părți care erau state membre la momentul semnării Protocolului de la Kyoto în 1997 au ales să procedeze astfel pentru prima perioadă de angajament (2008-2012) și au convenit/au stabilit condițiile pentru îndeplinirea în comun a angajamentelor aferente primei perioade de angajament atunci când au ratificat protocolul în 2002[2]. Modificarea de la Doha[3] și declarația Uniunii, a statelor membre și a Islandei în momentul adoptării[4] exprimă intenția acestor părți de a îndeplini în comun obiectivele de reducere aferente celei de a doua perioade de angajament. Comisia a prezentat, în noiembrie 2013, o propunere de decizie a Consiliului privind încheierea modificării de la Doha la Protocolul de la Kyoto la Convenția-cadru a Organizației Națiunilor Unite asupra schimbărilor climatice și îndeplinirea în comun a angajamentelor care decurg din acesta[5]. Această propunere este în prezent în discuție. Intenția de a îndeplini în comun angajamentele celei de a doua perioade de angajament a Protocolului de la Kyoto între Uniunea Europeană, statele membre ale acesteia și Islanda datează din 2009. Într-o scrisoare adresată Președinției Consiliului Uniunii Europene în data de 3 iunie 2009, Islanda a solicitat desfășurarea de tratative oficiale privind anunțarea îndeplinirii în comun a angajamentelor asumate cu Uniunea Europeană și statele sale membre în a doua perioadă de angajament a Protocolului de la Kyoto. Consiliul, la reuniunea sa din 15 decembrie 2009, a salutat această cerere și a invitat Comisia „să prezinte o recomandare pentru deschiderea negocierilor necesare cu Islanda, care să fie conformă cu principiile și criteriile prevăzute în cadrul Pachetului energie/climă al UE”[6]. În iunie 2013, Comisia a prezentat Consiliului o recomandare de decizie a Consiliului de autorizare a deschiderii negocierilor cu Islanda. În decembrie 2013, Consiliul a acordat Comisiei mandatul de începere, în numele Uniunii, a negocierilor cu Islanda privind un acord care stabilește condițiile îndeplinirii în comun a angajamentelor referitor la participarea Islandei la îndeplinirea în comun a angajamentelor de către Uniune, statele membre și Islanda. Reprezentanții statelor membre din Consiliu au acordat, de asemenea, un mandat Comisiei pentru a negocia acest acord, în numele statelor membre, în ceea ce privește domeniile care intră în competența statelor membre. Aceste negocieri s-au derulat, în conformitate cu directivele de negociere, pe baza articolului 218 din Tratatul privind funcționarea Uniunii Europene și a condus la acordul anexat la prezenta propunere de decizie. 2. Acordul cu Islanda Acordul cu Islanda anexat la prezenta propunere de decizie stabilește condițiile care reglementează participarea Islandei la îndeplinirea în comun a angajamentelor de către Uniune, statele sale membre și Islanda. Acesta nu stabilește nicio obligație pentru Uniune sau statele sale membre. Participarea Islandei la îndeplinirea în comun a angajamentelor Islanda participă la îndeplinirea în comun a angajamentelor pe aceeași bază ca și cea a statelor membre. Nivelul emisiilor Islandei, identic cu cantitatea atribuită, se va referi la emisiile Islandei provenite din gaze și din sectoare care intră în sfera celei de a doua perioade de angajament a Protocolului de la Kyoto, dar care nu intră în sfera sistemului de comercializare a certificatelor de emisii de gaze cu efect de seră al UE (Directiva 2003/87/CE[7]). [de introdus textul privind cantitatea atribuită Islandei, odată stabilită] Acordul cu Islanda va conține, în anexa II, aceleași condiții privind îndeplinirea în comun a angajamentelor care sunt prevăzute în anexa anexată la decizia Consiliului privind încheierea modificării de la Doha la Protocolul de la Kyoto la CCONUSC și îndeplinirea în comun a angajamentelor care decurg din acesta. Aplicarea legislației UE relevante pentru Islanda În calitate de părți la Protocolul de la Kyoto, Uniunea Europeană și statele membre fac obiectul unei serii de cerințe de monitorizare, raportare și verificare în temeiul Protocolului de la Kyoto. În cazul părților care au convenit să își îndeplinească angajamentele în comun, unele dintre aceste informații trebuie să fie prezentate în comun. Drept urmare, Comisia va solicita Islandei informații pentru a permite Uniunii să își îndeplinească angajamentele în materie de raportare. În plus, Islanda va trebui să participe la sistemul de registre al Uniunii și al statelor sale membre care este relevant pentru îndeplinirea obligațiilor în temeiul Protocolului de la Kyoto. Aceasta înseamnă că Islanda trebuie să aplice legislația Uniunii care nu se aplică țărilor terțe (inclusiv părților la Spațiul Economic European), în special în ceea ce privește monitorizarea, raportarea și verificarea emisiilor, precum și cu privire la modul de funcționare a unui registru și contabilizarea tranzacțiilor legate de punerea în aplicare a angajamentelor Uniunii, ale statelor sale membre și ale Islandei în a doua perioadă de angajament a Protocolului de la Kyoto în conformitate cu condițiile îndeplinirii în comun și cu normele convenite la nivel internațional. Acordul conține, în anexa I, o listă a legislației Uniunii care este obligatorie pentru Islanda. De asemenea, acesta prevede o procedură de modificare a acestei liste, pentru a se asigura participarea Islandei la îndeplinirea în comun a angajamentelor, și urmează aceleași norme și responsabilități ca în cazul statelor membre, în conformitate cu cerințele convenite la nivel internațional. Comitetul privind îndeplinirea în comun a angajamentelor Acordul cu Islanda prevede instituirea unui comitet privind îndeplinirea în comun a angajamentelor, care să asigure punerea în aplicare și funcționarea eficace a prezentului acord. Acest comitet este format din reprezentanți ai Uniunii, statelor membre și Islandei și adoptă decizii prin consens. Acesta poate adopta decizii privind aplicarea legislației relevante a Uniunii în cazul Islandei și efectuează schimburi de opinii și de informații legate de punerea în aplicare a condițiilor îndeplinirii în comun a angajamentelor. Reuniunile comitetului vor fi organizate, ori de câte ori este posibil, în corelație cu cele ale Comitetului privind schimbările climatice, instituit în conformitate cu articolul 26 din Regulamentul 525/2013[8]. Durata și denunțarea acordului cu Islanda Acordul cu Islanda se încheie pe o perioadă determinată, până la finalizarea tuturor aspectelor legate de punerea în aplicare a celei de a doua perioade de angajament. Acest lucru este în conformitate cu articolul 4 din Protocolul de la Kyoto, care prevede ca orice acord al părților de îndeplinire în comun a angajamentelor acestora să rămână în vigoare pe durata perioadei de angajament respective. În cazul unei contravenții a Islandei sau a unei obiecții ridicate de Islanda cu privire la modificarea listei actelor legislative aplicabile în Islanda, în conformitate cu prezentul acord, Islanda va răspunde individual fiind obligată să justifice toate emisiile de gaze cu efect de seră care fac obiectul Protocolului de la Kyoto, inclusiv cele care intră în sfera sistemului de comercializare a certificatelor de emisii de gaze cu efect de seră al UE. Prezentul acord nu are implicații bugetare pentru Uniune. 2014/0152 (NLE) Propunere de DECIZIE A CONSILIULUI privind semnarea, în numele Uniunii Europene, a Acordului dintre Uniunea Europeană și statele membre ale acesteia și Islanda referitor la participarea Islandei la îndeplinirea în comun a angajamentelor asumate de Uniunea Europeană, de statele sale membre și de Islanda în cea de a doua perioadă de angajament a Protocolului de la Kyoto la Convenția-cadru a Națiunilor Unite asupra schimbărilor climatice CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (5), având în vedere propunerea Comisiei Europene, întrucât: (1) Comisia a negociat, în numele Uniunii, un acord între Uniunea Europeană și statele membre ale acesteia și Islanda referitor la participarea Islandei la îndeplinirea în comun a angajamentelor asumate de Uniunea Europeană, de statele sale membre și de Islanda în cea de a doua perioadă de angajament a Protocolului de la Kyoto la Convenția-cadru a Națiunilor Unite asupra schimbărilor climatice („acordul”). (2) Protocolul de la Kyoto la Convenția-cadru a Organizației Națiunilor Unite asupra schimbărilor climatice („protocolul”) a intrat în vigoare la 16 februarie 2005 și conține angajamentele de reducere a emisiilor obligatorii din punct de vedere juridic pentru prima perioadă de angajament, din 2008 până în 2012, pentru părțile enumerate în anexa B. Uniunea și statele membre au ratificat Protocolul din 31 mai 2002 și au fost de acord să își îndeplinească în comun angajamentele asumate în cadrul primei perioade de angajament[9]. Islanda a ratificat protocolul la 23 mai 2002. (3) La Conferința privind schimbările climatice de la Doha din decembrie 2012, toate părțile la protocol au convenit asupra modificării de la Doha care stabilește o a doua perioadă de angajament a Protocolului (care începe la 1 ianuarie 2013 și se încheie la 31 decembrie 2020). Modificarea de la Doha aduce schimbări la anexa B la protocol, stabilind angajamente suplimentare obligatorii din punct de vedere juridic privind măsurile de atenuare care revin părților enumerate în anexa menționată anterior pentru cea de a doua perioadă de angajament și modifică și elaborează dispoziții suplimentare privind punerea în aplicare a angajamentelor care revin părților în cea de a doua perioadă de angajament. (4) Obiectivele pentru Uniunea Europeană, statele sale membre și Islanda sunt înscrise în modificarea de la Doha, precizându-se, într-o notă de subsol, că aceste obiective se bazează pe interpretarea că vor fi îndeplinite în comun, în conformitate cu articolul 4 din Protocolul de la Kyoto[10]. Uniunea, statele sale membre și Islanda au emis, de asemenea, o declarație comună cu ocazia adoptării modificării de la Doha[11], în care își exprimă intenția de a-și îndeplini în comun angajamentele în cea de a doua perioadă de angajament. Declarația a fost convenită în timpul unei reuniuni ad-hoc a miniștrilor UE la Doha și a fost aprobată de Consiliu la 17 decembrie 2012[12]. (5) În aceeași declarație, Uniunea, statele sale membre și Islanda au declarat, de asemenea, în conformitate cu articolul 4 alineatul (1) din Protocolul de la Kyoto, care le permite părților să își îndeplinească în comun angajamentele asumate în temeiul articolului 3 din Protocolul de la Kyoto, că articolul 3 alineatul (7b) din Protocol va fi aplicat cantității atribuite comune în temeiul acordului privind îndeplinirea în comun a angajamentelor de către Uniunea Europeană, statele sale membre, Croația și Islanda și nu va fi aplicat statelor membre, Croației și Islandei în mod individual. (6) Consiliul, la reuniunea sa din 15 decembrie 2009, a salutat cererea Islandei de a-și îndeplini angajamentele în cadrul celei de a doua perioade de angajament în comun cu Uniunea Europeană și statele sale membre și a invitat Comisia să prezinte o recomandare de deschidere a negocierilor necesare cu privire la un acord cu Islanda care să fie în conformitate cu principiile și criteriile prevăzute în pachetul energie/climă al Uniunii[13]. (7) Articolul 4 alineatul (1) din protocol impune părților care convin să își îndeplinească în comun angajamentele în temeiul articolul 3 din protocol, să stabilească în acordul respectiv nivelul de emisii respective alocate fiecăreia dintre părțile la acord. Conform articolului 4 alineatul (2) din protocol, părțile la un acord privind îndeplinirea în comun a angajamentelor au obligația de a notifica secretariatului protocolului condițiile acordului respectiv la data depunerii instrumentelor lor de ratificare sau de aprobare. (8) La 17 decembrie 2013, Consiliul a autorizat Comisia să înceapă negocierile pe marginea unui acord privind îndeplinirea în comun a angajamentelor între Uniunea Europeană, statele sale membre și Islanda. (9) Condițiile acordului de îndeplinire în comun a angajamentelor asumate de Uniunea Europeană, statele membre ale acesteia și Islanda în temeiul articolului 3 din Protocolul de la Kyoto sunt stabilite într-o anexă la Decizia Consiliului privind încheierea, în numele Uniunii Europene, a modificării de la Doha la Protocolul de la Kyoto la CCONUSC și îndeplinirea în comun a angajamentelor care decurg din acesta[14]. Aceleași condiții sunt, de asemenea, prevăzute într-o anexă la Acordul cu Islanda. (10) Pentru a se asigura că obligațiile Islandei în îndeplinirea în comun a angajamentelor sunt stabilite și aplicate în mod nediscriminatoriu, tratând Islanda și statele membre în mod similar, nivelul emisiilor pentru Islanda a fost stabilit într-un mod consecvent atât cu angajamentul cuantificat privind reducerea emisiilor, înscris în coloana a treia din anexa B la Protocolul de la Kyoto (astfel cum a fost modificat prin modificarea de la Doha), cât și cu legislația UE, inclusiv pachetul energie/climă din 2009 și principiile și criteriile care stau la baza obiectivelor din legislația respectivă. (11) Prin urmare, acordul ar trebui semnat în numele Uniunii Europene, sub rezerva încheierii sale la o dată ulterioară, ADOPTĂ PREZENTA DECIZIE: Articolul 1 Semnarea, în numele Uniunii Europene, a Acordului dintre Uniunea Europeană și statele membre ale acesteia și Islanda referitor la participarea Islandei la îndeplinirea în comun a angajamentelor asumate de Uniunea Europeană, de statele sale membre și de Islanda în cea de a doua perioadă de angajament a Protocolului de la Kyoto la Convenția-cadru a Națiunilor Unite asupra schimbărilor climatice se aprobă în numele Uniunii, sub rezerva încheierii acordului menționat anterior. Textul acordului care urmează a fi semnat este anexat la prezenta decizie. Articolul 2 Președintele Consiliului este autorizat să desemneze persoana sau persoanele împuternicite să semneze acordul în numele Uniunii. Secretariatul General al Consiliului stabilește instrumentul prin care se acordă puteri depline în vederea semnării acordului, sub rezerva încheierii sale, persoanei (persoanelor) indicate de Comisie. Articolul 3 Prezenta decizie intră în vigoare în a ziua următoare datei publicării în Jurnalul Oficial al Uniunii Europene. Adoptată la Bruxelles, Pentru Consiliu, Președintele [1] Decizia 1/CMP.8, adoptată de Conferința părților, care funcționează ca reuniune a părților la Protocolul de la Kyoto, FCCC/KP/CMP/2012/13/Add.1. [2] Decizia 2002/358/CE a Consiliului din 25 aprilie 2002 privind aprobarea, în numele Comunității Europene, a Protocolului de la Kyoto la Convenția-cadru a Organizației Națiunilor Unite asupra schimbărilor climatice și îndeplinirea în comun a angajamentelor care decurg din acesta, JO L 130, 15.5.2002, p.1. [3] A se vedea notele de subsol 4, 6 și 8 anexate la angajamentele cuantificate de limitare sau de reducere a emisiilor, înscrise pentru Uniune, statele membre, Croația și Islanda în coloana a treia din anexa B (articolul 1 din modificarea de la Doha), conform cărora angajamentele „se bazează pe interpretarea că acestea vor fi îndeplinite în comun ”. [4] Textul integral al acestei declarații se regăsește la punctul 45 din raportul conferinței părților, care servește drept reuniune a părților la Protocolul de la Kyoto privind cea de a opta sa sesiune, organizată la Doha, în perioada 26 noiembrie - 8 decembrie 2012 FCCC/KP/CMP/2012/13. [5] COM(2013) 768, 6 noiembrie 2013. [6] Concluziile Consiliului din 15 decembrie 2009 privind acordul de punere în aplicare comună cu Islanda în vederea unui viitor acord internațional privind clima. [7] Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului. [8] Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE. [9] Decizia 2002/358/CE a Consiliului din 25 aprilie 2002 privind aprobarea, în numele Comunității Europene, a Protocolului de la Kyoto la Convenția-cadru a Organizației Națiunilor Unite asupra schimbărilor climatice și îndeplinirea în comun a angajamentelor care decurg din acesta ( JO L 130, 15.5.2002, p. 1). [10] Nota de subsol 4 la anexa B la protocol, astfel cum a fost modificată prin modificarea de la Doha. [11] Astfel cum se regăsește la punctul 45 din raportul conferinței părților, care servește drept reuniune a părților la Protocolul de la Kyoto în cea de a opta sa sesiune, organizate la Doha, în perioada 26 noiembrie - 8 decembrie 2012, Partea întâi: Proceduri, Documentul FCCC/KP/CMP/2012/13. [12] Consiliul din 17 decembrie 2012 aprobă declarația făcută de către Uniunea Europeană și statele sale membre, alături de Croația și Islanda, la Conferința privind schimbările climatice de la Doha. [13] Concluziile Consiliului din 15 decembrie 2009 privind acordul de punere în aplicare comună cu Islanda în vederea unui viitor acord internațional privind clima. [14] [a se completa referința]. Acord referitor la participarea Islandei la îndeplinirea în comun a angajamentelor asumate de Uniunea Europeană, de statele sale membre și de Islanda în cea de a doua perioadă de angajament a Protocolului de la Kyoto Uniunea Europeană, Regatul Belgiei, Republica Bulgaria, Republica Croația, Republica Cehă, Regatul Danemarcei, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Malta, Regatul Țărilor de Jos, Republica Austria, Republica Polonă, Republica Portugheză, România, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord și Islanda (denumite în continuare „părțile”), Reamintind că: Declarația comună de la Doha din 8 decembrie 2012 precizează că angajamentele cuantificate de limitare și de reducere a emisiilor pentru Uniunea Europeană, statele sale membre, Croația și Islanda pentru cea de a doua perioadă de angajament a Protocolului de la Kyoto au la bază interpretarea că acestea vor fi îndeplinite în comun, în conformitate cu articolul 4 din Protocolul de la Kyoto. Articolul 3 alineatul (7b) se va aplica cantității atribuite comune, în temeiul acordului privind îndeplinirea în comun a angajamentelor Uniunii Europene, ale statelor sale membre, ale Croației și ale Islandei și nu se va aplica statelor membre, Croației și Islandei în mod individual. În aceeași declarație comună Uniunea Europeană, statele membre ale acesteia și Islanda au declarat că vor depune simultan instrumentele de acceptare, astfel cum s-a întâmplat în cazul Protocolului de la Kyoto, pentru a asigura intrarea simultană în vigoare pentru Uniunea Europeană, cele 27 de state membre ale sale, Croația și Islanda. Islanda participă la Comitetul privind schimbările climatice al Uniunii Europene, instituit în conformitate cu articolul 26 din Regulamentul (UE) nr. 525/2013, precum și la grupul de lucru I din cadrul Comitetului privind schimbările climatice, Au hotărât să încheie următorul acord: Articolul 1 (obiectivul acordului) Obiectivul prezentului acord este de a stabili condițiile care reglementează participarea Islandei la îndeplinirea în comun a angajamentelor Uniunii Europene, ale statelor sale membre și ale Islandei pentru a doua perioadă de angajament a Protocolului de la Kyoto, precum și de a permite punerea în aplicare efectivă a acestei participări, inclusiv contribuția Islandei la îndeplinirea de către Uniune a cerințelor de raportare pentru a doua perioadă de angajament a Protocolului de la Kyoto. Articolul 2 (definiții) În sensul prezentului acord: (a) „Protocolul de la Kyoto” înseamnă Protocolul de la Kyoto la Convenția-cadru a Națiunilor Unite asupra schimbărilor climatice (CCONUSC), astfel cum a fost modificat prin modificarea de la Doha la protocolul respectiv, convenită la 8 decembrie 2012 la Doha; (b) „modificarea de la Doha” înseamnă modificarea de la Doha la Protocolul de la Kyoto la CCONUSC, convenită la 8 decembrie 2012 la Doha, de instituire a celei de a doua perioade de angajament a Protocolului de la Kyoto, de la 1 ianuarie 2013 până la 31 decembrie 2020; (c) „condițiile îndeplinirii în comun a angajamentelor” înseamnă condițiile prevăzute în anexa 2 la prezentul acord; (d) „directiva ETS” înseamnă Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității, astfel cum a fost modificată. Articolul 3 (îndeplinirea în comun a angajamentelor) (1) Părțile convin să își îndeplinească în comun angajamentele cuantificate de limitare și de reducere a emisiilor pentru a doua perioadă de angajament înscrise în coloana a treia din anexa B la Protocolul de la Kyoto, în conformitate cu condițiile privind îndeplinirea în comun a angajamentelor. (2) În acest scop, Islanda ia toate măsurile necesare pentru a garanta că totalul emisiilor sale antropice de gaze cu efect de seră exprimate în bioxid de carbon în cea de a doua perioadă de angajament a emisiilor de gaze cu efect de seră enumerate în anexa A la Protocolul de la Kyoto din surse și mijloace de absorbție reglementate de Protocolul de la Kyoto, care nu intră sub incidența Directivei ETS, nu depășește cantitatea atribuită stabilită în condițiile privind îndeplinirea în comun a angajamentelor. (3) Fără a aduce atingere articolului 8 din prezentul acord, Islanda, la sfârșitul celei de a doua perioade de angajament, și în conformitate cu Decizia 1/CMP.8 și cu alte decizii relevante ale organismelor instituite prin CCONUSC sau prin Protocolul de la Kyoto, și cu condițiile privind îndeplinirea în comun a angajamentelor, retrage din registrul său național AAU, CER, ERU, RMU, tCER sau CER pe termen lung echivalente emisiilor de gaze cu efect de seră din surse și absorbțiile prin mijloace de absorbție care intră în cantitatea atribuită. Articolul 4 (aplicarea legislației relevante a Uniunii Europene) (1) Actele juridice enumerate în anexa 1 sunt obligatorii pentru Islanda și aplicabile în Islanda. Ori de câte ori actele juridice incluse în anexa 1 conțin trimiteri la statele membre ale Uniunii Europene, trimiterile, în sensul prezentului acord, trebuie interpretate și ca trimiteri la Islanda. (2) Anexa 1 poate fi modificată printr-o decizie a Comitetului privind îndeplinirea în comun a angajamentelor instituit prin articolul 6 din prezentul acord. (3) Comitetul privind îndeplinirea în comun a angajamentelor poate decide referitor la modalitățile tehnice suplimentare privind aplicarea în cazul Islandei a actelor juridice enumerate în anexa I. (4) În cazul modificărilor la anexa I care presupun modificări ale legislației primare din Islanda, data intrării în vigoare a modificărilor în cauză ține seama de timpul necesar pentru adoptarea unor astfel de modificări de către Islanda și de necesitatea de a asigura conformitatea cu cerințele Protocolului de la Kyoto și cu deciziile. (5) Este deosebit de important ca Comisia să urmeze practicile sale uzuale și să organizeze consultări cu experți, inclusiv experți din Islanda, înainte de adoptarea actelor delegate incluse sau care vor fi incluse în anexa I. Articolul 5 (raportare) (1) Până la 15 aprilie 2015, Islanda prezintă secretariatului CCONUSC raportul menit să faciliteze calculul cantității atribuite, în conformitate cu prezentul acord, cu cerințele Protocolului de la Kyoto, cu modificarea de la Doha și cu deciziile adoptate în temeiul acestora. (2) Uniunea Europeană pregătește raportul menit să faciliteze calculul cantității atribuite Uniunii și raportul menit să faciliteze calculul cantității atribuite în comun Uniunii, statelor sale membre și Islandei („cantitatea atribuită comună”), în conformitate cu prezentul acord, cu cerințele Protocolului de la Kyoto, cu modificarea de la Doha și cu deciziile adoptate în temeiul acestora. Uniunea prezintă acest raport secretariatului CCONUSC până la 15 aprilie 2015. Articolul 6 (Comitetul privind îndeplinirea în comun a angajamentelor) (1) Se instituie un comitet privind îndeplinirea în comun a angajamentelor, format din reprezentanți ai părților. (2) Comitetul privind îndeplinirea în comun a angajamentelor asigură aplicarea și funcționarea efectivă a prezentului acord. În acest scop, ia deciziile prevăzute la articolul 4 din prezentul acord și efectuează schimburi de opinii și de informații legate de punerea în aplicare a condițiilor îndeplinirii în comun a angajamentelor. Comitetul privind îndeplinirea în comun a angajamentelor adoptă toate deciziile prin consens. (3) Comitetul privind îndeplinirea în comun a angajamentelor se reunește la cererea Uniunii Europene, a uneia sau a mai multor părți sau la inițiativa Uniunii Europene. (4) Membrii Comitetului privind îndeplinirea în comun a angajamentelor care reprezintă Uniunea Europeană și statele membre ale acesteia vor fi inițial reprezentanți ai Comisiei și ai statelor membre care participă, de asemenea, în cadrul Comitetului privind schimbările climatice al Uniunii Europene, instituit în conformitate cu articolul 26 din Regulamentul 525/2013[1]. Reprezentantul Islandei este numit de Ministerul pentru Mediu și Resurse Naturale din Islanda. Reuniunile Comitetului privind îndeplinirea în comun a angajamentelor sunt organizate, ori de câte ori este posibil, în corelație cu cele ale Comitetului privind schimbările climatice. (5) Comitetul privind îndeplinirea în comun a angajamentelor își stabilește regulamentul de procedură prin consens. Articolul 7 (neformularea de rezerve) Nu pot fi admise rezerve la prezentul acord. Articolul 8 (durata și conformitatea) (1) Prezentul acord se încheie pe perioada de timp până la sfârșitul perioadei suplimentare pentru îndeplinirea angajamentelor în cea de-a doua perioadă de angajament a Protocolului de la Kyoto sau până în momentul în care se rezolvă orice probleme de punere în aplicare în cadrul Protocolului de la Kyoto pentru oricare dintre părți, referitoare la acea perioadă de angajament sau la punerea în aplicare a îndeplinirii în comun a angajamentelor, oricare dintre aceste date este ulterioară. Acordul nu poate fi denunțat înainte. (2) Islanda notifică Comitetului privind îndeplinirea în comun a angajamentelor orice caz de neaplicare sau de neaplicare iminentă a dispozițiilor prezentului acord. Orice astfel de neaplicare trebuie justificată în mod satisfăcător membrilor săi în termen de 30 de zile de la notificarea acesteia. În caz contrat, neaplicarea dispozițiilor prezentului acord constituie o încălcare a dispozițiilor prezentului acord. (3) În cazul încălcării prezentului acord sau al obiecției Islandei de a modifica anexa I în conformitate cu articolul 4 alineatul (2), Islanda este răspunzătoare pentru totalul emisiilor antropice de gaze cu efect de seră exprimate în bioxid de carbon de la surse și absorbțiile prin mijloace de absorbție în Islanda care intră în sfera Protocolului de la Kyoto în cea de a doua perioadă de angajament, inclusiv emisiile din surse care intră în sfera schemei Uniunii Europene de comercializare a cotelor de emisie de gaze cu efect de seră, în raport cu obiectivul cuantificat de reducere a emisiilor inclus în a treia coloană din anexa B la Protocolul de la Kyoto și, la sfârșitul celei de a doua perioade de angajament, retrage din registrul național AAU, CER, ERU, RMU, tCER sau CER pe termen lung echivalente acelor emisii. Articolul 9 (Depozitarul) Originalul prezentului acord, textul acestuia în toate limbile oficiale ale Uniunii Europene și în limba islandeză fiind în egală măsură autentic, se depune la Secretarul General al Consiliului Uniunii Europene. Articolul 10 (depunerea instrumentelor de ratificare) (1) Prezentul acord se ratifică de către părți în conformitate cu cerințele lor interne respective. Fiecare parte depune instrumentele de ratificare la Secretarul General al Consiliului Uniunii Europene, fie înainte, fie simultan cu depunerea instrumentului de acceptare a modificării de la Doha la Secretarul General al Organizației Națiunilor Unite. (2) Islanda depune instrumentul său de acceptare a modificării de la Doha la Secretarul General al Organizației Națiunilor Unite în conformitate cu articolul 20 alineatul (4) și cu articolul 21 alineatul (7) din Protocolul de la Kyoto, cel târziu la data depunerii ultimului instrument de acceptare de către Uniunea Europeană sau de statele sale membre. (3) În momentul depunerii instrumentului de acceptare a modificării de la Doha, Islanda notifică, de asemenea, condițiile îndeplinirii în comun a angajamentelor, în nume propriu, la secretariatul Convenției-cadru a Națiunilor Unite asupra schimbărilor climatice, în conformitate cu articolul 4 alineatul 2 la Protocolul de la Kyoto. Articolul 11 (Intrare în vigoare) Prezentul acord intră în vigoare în a [nouăzecea] zi de la data la care toate părțile au depus instrumentul de ratificare. Încheiat la …, Anexa 1 (Lista prevăzută la articolul 4) 1. Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (la care se face trimitere prin/denumit? „Regulamentul 525/2013”), cu excepția articolului 4, a articolului 7 litera (f), a articolelor 15 - 20 și a articolului 22. Dispozițiile articolului 21 se aplică după caz. 2. Actualele și viitoarele acte delegate și de punere în aplicare care au ca temei Regulamentul nr. 525/2013. Anexa 2 [condițiile îndeplinirii în comun a angajamentelor astfel cum au fost anexate la decizia de ratificare de încheiere, în numele Uniunii Europene, a modificării de la Doha — inclusiv o cifră a tCO2 echivalent ca nivel/cantitate atribuită a emisiilor Islandei înainte de aplicarea articolului 3 alineatul (7bis) KP] [1] Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE.